CELEX: 32009R0677
Language: da
Date: 2009-07-27 00:00:00
Title: Kommissionens forordning (EF) nr. 677/2009 af 27. juli 2009 om åbning af licitation over nedsættelsen af importtolden for majs til Portugal fra tredjelande

28.7.2009   
            
            
               DA
            
            
               Den Europæiske Unions Tidende
            
            
               L 196/7
            
         
      KOMMISSIONENS FORORDNING (EF) Nr. 677/2009
   af 27. juli 2009
   om åbning af licitation over nedsættelsen af importtolden for majs til Portugal fra tredjelande
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 144, sammenholdt med artikel 4, og
   ud fra følgende betragtninger:
   
               (1)
            
            
               Som følge af Fællesskabets internationale forpligtigelser som led i de multilaterale handelsforhandlinger i Uruguay-runden (2) har Fællesskabet forpligtet sig til at importere en vis mængde majs til Portugal.
            
         
               (2)
            
            
               Ved Kommissionens forordning (EF) nr. 1296/2008 af 18. december 2008 om gennemførelsesbestemmelser for toldkontingenter for indførsel af henholdsvis majs og sorghum til Spanien og af majs til Portugal (3) blev der fastsat særlige bestemmelser for iværksættelsen af licitationerne.
            
         
               (3)
            
            
               Under hensyn til forholdene på markedet i Portugal bør der åbnes en licitation over nedsættelsen af importtolden for majs, således at importkontingentet kan udnyttes fuldt ud.
            
         
               (4)
            
            
               Forvaltningskomitéen for den Fælles Markedsordning for Landbrugsprodukter har ikke afgivet udtalelse inden for den af formanden fastsatte frist —
            
         UDSTEDT FØLGENDE FORORDNING:
   Artikel 1
   1.   Der afholdes en licitation over nedsættelsen af importtolden i henhold til artikel 136 i forordning (EF) nr. 1234/2007 for majs, der importeres til Portugal.
   2.   Bestemmelserne i forordning (EF) nr. 1296/2008 anvendes.
   Artikel 2
   Licitationen er åben indtil den 17. december 2009. Så længe den varer, afholdes der dellicitationer, for hvilke datoerne for indgivelse af bud fastsættes i licitationsbekendtgørelsen.
   Artikel 3
   De importlicenser, der udstedes i forbindelse med denne licitation, er gyldige i 50 dage gældende fra datoen for deres udstedelse, jf. artikel 11, stk. 4, i forordning (EF) nr. 1296/2008.
   Artikel 4
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 27. juli 2009.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT L 299 af 16.11.2007, s. 1.
   
      (2)  EFT L 336 af 23.12.1994, s. 22.
   
      (3)  EUT L 340 af 19.12.2008, s. 57.